Amund Hestsveen

Amund Hestsveen (født 9. mars 1971) er en norsk forfatter, fotograf og tidligere journalist, bosatt i Kristiansand.

Bakgrunn og arbeid 
Hestsveen er utdannet cand.mag. ved Universitetet i Oslo. Han arbeidet 15 år som journalist i norske dagsaviser, deriblant Vårt Land, Romerikes Blad, Aftenposten og Fædrelandsvennen, før han sluttet og ble forfatter på heltid. Sammen med en tidligere kollega, Torborg Igland, utga han i perioden 2014–2016 ungdomsromanserien Beta, en dystopi om et totalitært Norden 60 år fram i tid. I 2019 ga han ut romanen Bli Rakker, en satirisk kommentar til sosiale mediers påvirkningskraft ved et valg. Siden 2015 har han arbeidet som PR-rådgiver parallelt med forfattervirksomheten.

Bibliografi 
 2014: Beta bok 1: Flukten (ungdomsroman), Gyldendal – sammen med Torborg Igland
 2015: Beta bok 2: Øya (ungdomsroman), Gyldendal – sammen med Torborg Igland
 2016: Beta bok 3: Offeret (ungdomsroman), Gyldendal – sammen med Torborg Igland
 2019: Bli Rakker (roman) – satirisk om trumpisme, fake news og et kuppet kommunevalg
 2022: Takk skal du ha! – skjønnlitterær biografi om polarfotograf Wilfred Wessel Berthelsen
 2023: Happycappa – motivasjonsbok skrevet sammen med MS-rammede Jan Ove Jakobsen

Litterære utmerkelser og annet 
 2015: Nominert til Kritikerprisen for beste barne- og ungdomsbok utgitt i 2014 for Flukten (sammen med Torborg Igland)

Referanser

Eksterne lenker 
 Amund Hestsveen, Gyldendal Norsk Forlag
 Presentasjon av Amund Hestsveen i Forfatterkatalogen på Forfattersentrums nettsider

Norske barnebokforfattere
Norske forfattere av ungdomsbøker
Norske science fiction-forfattere
Norske journalister
Norske fotografer
Fødsler i 1971